hei    Mir si hue in Nasca!  Villech heitr scho mau oeppis ghoert vo de Nascalinie? Di si hue umenang!   Geschter hei mr in Pisco  uebernachtet - e Stadt wo vom ene riise Erdbebe ( 8.2) vo letscht jahr zimlech zerstoert isch! trotzdaem isch ueses Hostel zimlech ganz und sehr gmuetlech xi. Aber mir hei scho es paar Biuder xe wo eim unger d'Hut si gange!    Am Morge simer naer zimlech frueeh ufbroche und mit emene Boes as Meer gfahre. vo dert us hei mr e 2h Schiffstour zu de Ballestas Islands ungerno! Di Inslene si bekannt waeg dae riise Vogukolonie(Humboldtpinguine, Kormorane, Seemoewe) aber ou waeg de Seeloeie! Die vile  Voegu produziere natuerlech sehr viu Vogudraeck - ou bekannt aus Guana   ! Das wird bis huet no abbout und vermarktet, dert! het scho zimlech gschmoekt dert ume!    Zruegg in Pisco hei mr de dr piblic boes gno nach Ica! Dert hei mr z'mittag gaesse und de isch es loos gange!  Mir si naemlech ga Sandbooggie fahre und sandboarde! Das isch Fun xi , i saege nechs! besser aus jedi  achterbahn! ->Pics    um de vo Ica nach Nasca z'cho, het de uese Tourguide - Alvaro - Auti "Aamischlitte" organisiert - sige chli bequemer aus normali Taxis! Hei nis gfueehlt wi ide 80er Jahr!    Nach Nasca geits de witer mit em Nachtboes nach Arequipa - dr zwoeit groeschte Stadt in Peru!    Wuensche Aune Aus Guete und maeudet nech doch mau! -> Guestbook!  Wuerd mi froeie! Nume Foeteli luege giut nid! :-)    Gruess Simon